Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
28 เม.ย. 2558

ตลาดลงแรงระหว่างวัน SET ยืน 1,535 จุด มองเป็นเพียงพักตัวระยะสั้น
ดัชนี SET อยู่ที่ 1,533.33 จุด -15.50 จุด -1.00% ปริมาณซื้อขาย 21,391  ลบ.
แนวรับ :       1535 , 1520       แนวต้าน :      1548 , 1565
 
สรุปทิศทางและแนวโน้มตลาด
“แกว่งตัว” แรงขายหุ้นธนาคาร : ตลาดยังคงถูกกดดันต่อเนื่องด้วยแรงขายหุ้นขนาดใหญ่นำโดยหุ้นธนาคาร จากรายงานตัวเลขการนำเข้าและส่งออกประจำเดือน มี.ค. 58 โดยกระทรวงพาณิชย์ ส่งออกติดลบถึง 4.45% และนำเข้าติดลบ 5.89%ส่งผลให้ดัชนี SET ลงมาทดสอบแนวเส้นค่าเฉลี่ย 1 เดือนบริเวณ 1535-38 จุด คาดว่า SET จะแกว่งตัวอยู่ในกรอบ 1535-1563 จุด อย่างไรก็ดีสัญญาณทางเทคนิคในกราฟรายชั่วโมงพบว่าอยู่ในลักษณะขายมากเกินไป ทำให้ตลาดมีโอกาสฟื้นตัวกลับขึ้นไปในกรอบ 1538-1548 จุด
“ซื้อ” SCC: กำไร 1Q15 ดีจากส่วนต่าง Spread Petro ล่าสุดราคาสามารถทำ New High มี Upside จากราคาพื้นฐานที่ 600 บาท และ “ซื้อเก็งกำไร” SAMTEL จากธุรกิจที่ฟื้นตัวชัดเจน รับงานเพิ่มต่อเนื่องอีก 7.3 พันล้านภายใน 3Q15 รวมไปถึง “ซื้อ” SAMART จากราคาปัจจุบันที่ใกล้เคียงกับมูลค่าธุรกิจ ICT แต่ยังไม่รวมมูลค่าธุกิจพลังงานอีกประมาณ 9 บาท/หุ้น ด้วยเป้าหมายทางพื้นฐานที่ 41 บาท หรือมี Upside อีกกว่า 30%  ทางเทคนิคเพิ่งเริ่มฟื้นตัวเป้าหมายถัดไป 34 บาท
 
หุ้นที่น่าสนใจทางเทคนิค
THAI “ซื้อ” ราคาฟื้นตัวต่อเนื่องทะลุแนวกด Downtrend Line และสามารถกลับมายืนเหนือเส้นค่าเฉลี่ย 3 เดือนบริเวณ 13.00 บาทได้ พร้อมปริมาณการซื้อขายสนับสนุน เป็นจังหวะซื้อเก็งกำไร มีแนวต้านแรกที่ 13.60 บาท และเป้าหมายถัดไปที่ 14.00 บาท
TRC “ซื้อ” ราคาหุ้นดีดตัวขึ้นผ่านกรอบรูปแบบ Bullish Flag เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น เครื่องมือ MACD เป็นบวก คาดว่าจะแกว่งตัวขึ้นได้ต่อเนื่อง มีแนวต้านแรกบริเวณ 11.20 บาท แนวต้านถัดไปที่ 11.70 บาท
CEN “ซื้อ” ราคาหุ้นแกว่งตัวขึ้นผ่านเส้นค่าเฉลี่ย 1 เดือน พร้อมปริมาณการซื้อขายเพิ่มขึ้นต่อเนื่อง เครื่องมือ DI+ ตัด DI- ขึ้นไป มีจังหวะเก็งกำไร แนวต้านแรก 3.90 บาท และถัดไปที่ 4.00 บาท
NYT “ซื้อ” ราคาหุ้นเริ่มฟื้นตัวหลังอยู่ในแนวโน้มขาลงมากว่า 1 ปี สามารกลับมายืนเหนือเส้นค่าเฉลี่ยระยะ 3 ปีได้ พร้อมปริมาณการซื้อขายเพิ่มสูงขึ้น เครื่องมือ MACD พุ่งขึ้นตัดเส้น 0 มีโอกาสฟื้นตัวขึ้นต่อเนื่อง มีแนวต้านแรกที่ 15.6 บาท และแนวต้านถัดไปที่ 16.30 บาท
 
Futures   แนวรับ        แนวต้าน
SET50      1008          1018
               998          1028
Gold        18550         18800
              18300         18100
Oil        2080          2140
           2020          2200